Гордана Јанкулоска - Википедија

# Гордана Јанкулоска

### Од Википедија, слободна енциклопедија

Гордана Јанкулоска

Гордана Јанкулоска (12 октомври, 1975) е моменталниот Министер за внатрешни работи на Република Македонија во МВР, назначена на 27 август, 2006.

## [уреди] Образование

Дипломирала на правниот факултет на универзитетот „Св.Кирил и Методиј” во Скопје, а магистрира на Кентскиот универзитет, Кантербури, Велика Британија со диплома од највисок ранг (LLM, awarded with distinction), на насоката меѓународно деловно право, на тема: „Нормативните ризици и странските инвестиции”. Во јули, 2004 год, UKC-Kent Law School, UK ѝ доделува Награда за посебни достигнувања во областа на правото.

## [уреди] Работно искуство

Јанкулоска има работно искуство во различни сегменти на финансии, комбинирано со соработка со меѓународни институции, од повеќе позиции во Министерството за финансии на Република Македонија: Државен советник, (координатор на секторот за правни, општи и сметководствени работи, управата за имотно правни работи, одделението за одлучување во втор степен во управна постапка од областа на даноци и царини; секторот за управување со капиталот; секторот за информатика и дирекцијата за спречување на перење на пари) ; шеф на кабинетот на министерот; началник на одделение и самостоен советник во секторот за меѓународни финансии.

Учесник е на бројни обуки, семинари и дебати од областа на финасии, право, проектен менаџмент и евалуација на проекти на национално и меѓународно ниво, како и во повеќе тимови за изработката на закони и реализација на проекти во сферата на Реформата на платениот промет, имплементација на фискални машини во Република Макдедонија.

## [уреди] Други функции

Јанкулоска исто така е претседател на Управните одбори на Национална Платежна Картичка А.Д. – Скопје и на Централниот Регистар ; член на управниот одбор на „Center of Excellence in Finance” – Љубљана ; претседател на комисија за денационализација и член на Советот за денационализација;

## [уреди] Лично

Одлично го говори англискиот јазик и има основни познавања на албанскиот и германскиот јазик.

Преземено од "http://mk.wikipedia.org../../../%D0%B3/%D0%BE/%D1%80/%D0%93%D0%BE%D1%80%D0%B4%D0%B0%D0%BD%D0%B0_%D0%88%D0%B0%D0%BD%D0%BA%D1%83%D0%BB%D0%BE%D1%81%D0%BA%D0%B0_5d43.html"

Категории: Македонски политичари | Министри за внатрешни работи на Република Македонија

##### Views

- Статија
- Разговор
- Тековна верзија

##### Пребарај